ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1586/98 υποβολή: Umberto Bossi (NI) προς το Συμβούλιο (25 Μαΐου 1998)

Θέμα: Παθητικά υπόλοιπα της Ιταλίας

Οι ιταλικές οικονομικές δικαστικές αρχές άρχισαν πρόσφατα έρευνα σχετικά με τα παθητικά υπόλοιπα των ιταλικών κρατικών λογαριασμών. Το γεγονός αυτό δεν συμβαίνει για πρώτη φορά, δεδομένου ότι τον Ιούλιο του 1997 η Ευρωπαϊκή Επιτροπή είχε ενημερωθεί για πρώτη φορά για το ανησυχητικό φαινόμενο των εγγραφόμενων στον προϋπολογισμό του ιταλικού κράτους πιστώσεων οι οποίες δεν εχρησιμοποιούντο.

Ο κίνδυνος είναι οι εγγραφόμενοι και μη χρησιμοποιούμενοι, λόγω ταμειακών δεσμεύσεων, πόροι να αποτελέσουν ένα τεράστιο προς δαπάνη ποσόν, το οποίο αργά ή γρήγορα θα μπορούσε πράγματι να δαπανηθεί, καθιστώντας τους κρατικούς λογαριασμούς ανεξέλεγκτους. Το 1996 τα παθητικά υπόλοιπα της Ιταλίας ανήλθαν σε 94.767 δισεκατομμύρια λίρες, ενώ το 1997 ξεπέρασαν τις 160.000 δισεκατομμύρια λίρες και κατά τα δύο αυτά έτη ξεπέρασαν συνολικά τις 250.000 δισεκατομμύρια λίρες.

Φαίνεται ότι μεγάλο μέρος των παθητικών υπολοίπων οφείλεται σε λογιστικές καθυστερήσεις, ενώ άλλα είναι υπόλοιπα πιστώσεων, δηλαδή ποσά που προορίζονται για τη χρηματοδότηση σχεδίων τα οποία δεν έχουν ακόμη υλοποιηθεί.

Μπορεί το Συμβούλιο να αναφέρει ποιες είναι οι ευρωπαϊκές παράμετροι τις οποίες θεωρεί επιτρεπόμενες;

Δεν θεωρεί το Συμβούλιο υπερβολικά τα παθητικά υπόλοιπα που σημειώνονται στην Ιταλία;

Στην περίπτωση κατά την οποία διαπιστωθεί υπέρβαση των ανωτέρω ορίων, ποια προστατευτικά μέτρα σκοπεύει να λάβει το Συμβούλιο;

Απάντηση (20 Ιουλίου 1998)

Με απόφαση της 1ης Μαΐου 1998, το Συμβούλιο κατήργησε την προηγούμενη απόφασή του σχετικά με την ύπαρξη υπερβολικού ελλείμματος στην Ιταλία ((ΕΕ αριθ. L 139 της 11ης Μαΐου 1998, σελ. 15 )).

Στην απόφαση αυτή, το Συμβούλιο διαπιστώνει ότι το ιταλικό δημόσιο έλλειμμα μειώθηκε κατά 2,7% του ΑΕΠ το 1997 και ότι προβλέπεται μεταγενέστερη μείωση κατά 2,5% για το 1998. Εξ άλλου το Συμβούλιο σημειώνει σε αυτήν την απόφαση το νέο μεσοπρόθεσμο πρόγραμμα που παρουσιάστηκε προσφάτως από την Ιταλική Κυβέρνηση στην Ιταλική Βουλή, το οποίο προβλέπει νέα μείωση του ελλείμματος κατά 1,5% για το έτος 2000 και κατά 1% για το 2001.

Αυτές οι πραγματοποιηθείσες ή σχεδιαζόμενες μειώσεις σε συνδυασμό με την δέσμευση της Ιταλικής Κυβέρνησης να διατηρήσει μεσοπρόθεσμα ένα πρωτογενές δημοσιονομικό πλεόνασμα ύψους 6% κατ'έτος, θεωρήθηκαν από το Συμβούλιο ως ουσιαστικές για τη διατήρηση του δείκτη του δημοσίου χρέους σε συνεχή πτωτική πορεία.

Το Συμβούλιο καλείται να παρακολουθήσει τη δημοσιονομική εξέλιξη στην Ιταλία, όπως και σε όλα τα κράτη μέλη που συμμετέχουν στο ενιαίο νόμισμα, στο πλαίσιο της εποπτείας και της αξιολόγησης των σχεδίων σταθερότητας που πρόκειται να υποβληθούν εντός ολίγου από αυτά τα κράτη μέλη.
ΓΡΑΠΤΗ ΕΡΩΤΗΣΗ E-1276/98 υποβολή: Gerhard Hager (NI) προς την Επιτροπή (29 Απριλίου 1998)

Θέμα: Διεύρυνση - ελεύθερη κυκλοφορία προσώπων - μεταβατικές προθεσμίες

Οι μεταβατικές προθεσμίες στον τομέα της ελεύθερης κυκλοφορίας των προσώπων θεωρήθηκαν ήδη κατά τη διάρκεια της διεύρυνσης προς νότον με την Ισπανία και την Πορτογαλία ως χρήσιμοι μηχανισμοί για την επίτευξη των απαιτουμένων προσαρμογών. Η μεταναστευτική πίεση από τις υποψήφιες για προσχώρηση χώρες θα είναι πολύ υψηλή και κατά την προσεχή διεύρυνση, κυρίως προς τα κράτη μέλη της ΕΕ που συνορεύουν με αυτές.

1. Ποιες αρχές υπαγόρευσαν την απόφαση της Επιτροπής περί μεταβατικών προθεσμιών κατά τη διεύρυνση προς νότον;

2.Σε ποιες μελέτες ή έρευνες στήριξε τότε τις αποφάσεις της;

3. Σε ποιες μελέτες και έρευνες έχει στηρίξει η Επιτροπή την προετοιμασία της προσεχούς διεύρυνσης;

4. Σε ποιο ρεαλιστικό υπολογισμό της διάρκειας των μεταβατικών προθεσμιών για τη διεύρυνση προς ανατολάς στηρίζεται σήμερα η Επιτροπή;

5. Σε περίπτωση που αναμένεται διαφορετική διάρκεια των εν λόγω προθεσμιών σε σύγκριση με τη διεύρυνση προς το νότον, πώς αιτιολογεί η Επιτροπή τη διαφορά αυτή;

6. Ποιο μεταναστευτικό δυναμικό προβλέπει η Επιτροπή κατά το άνοιγμα της πρόσβασης στην αγορά εργασίας;

7. Ποια υπολογίζει η Επιτροπή ότι θα είναι η δομή του μεταναστευτικού πληθυσμού;

8. Ποια θεωρεί η Επιτροπή ότι θα είναι τα κίνητρα της μετανάστευσης;

9. Πώς θα κατανεμηθούν, κατά την άποψη της Επιτροπής, οι μετανάστες στις χώρες υποδοχής;

Προς απάντηση στα ανωτέρω ερωτήματα, θα μπορούσε η Επιτροπή να χρησιμοποιήσει στοιχεία κυρίως μεταγενέστερα από την Ατζέντα 2000 που παρουσιάσθηκε τον περασμένο Ιούλιο;

Απάντηση του κ. Van den Broek εξ ονόματος της Επιτροπής (22 Ιουνίου 1998)

Οι διαπραγματεύσεις για την ένταξη είναι διακυβερνητικές διαπραγματεύσεις μεταξύ των κρατών μελών και καθενός από τα υποψήφια κράτη χωριστά. Αν και η Επιτροπή καλείται να υποβάλει προτάσεις για όλα τα προβλήματα που θέτουν οι διαπραγματεύσεις για την ένταξη, τα κράτη μέλη είναι εκείνα που διατυπώνουν συλλογικά τις θέσεις της Κοινότητας στις διαπραγματεύσεις. Οι ερωτήσεις του κ. βουλευτή σχετικά με τις αποφάσεις της Επιτροπής για τις διαπραγματεύσεις δεν είναι επομένως συναφείς.
ΓΡΑΠΤΗ ΕΡΩΤΗΣΗ P-1737/98 υποβολή: Luciano Schifone (NI) προς την Επιτροπή (20 Μαΐου 1998)

Θέμα: Παρεμβάσεις της Ευρωπαοκής Επιτροπής για τη φυσική καταστροφή που έπληξε την Καμπανία

Έχοντας υπόψη ότι τις προηγούμενες ημέρες η περιοχή της Καμπανίας επλήγη από μια σοβαρότατη φυσική καταστροφή η οποία κατέστρεψε ολόκληρα χωριά προκαλώντας εκατοντάδες θύματα και χιλιάδες άστεγους 7

έχοντας υπόψη ότι το Ευρωπαϊκό Κοινοβούλιο, στη συνεδρίαση της 11ης Μαΐου, εξέφρασε, μέσω της παρέμβασης του Προέδρου του κ. Gil-Robles, την αλληλεγγύη της Ευρώπης προς τους πληθυσμούς που δοκιμάζονται τόσο σκληρά 7

λαμβάνοντας υπόψη τη δήλωση του Επιτρόπου Monti ότι η Επιτροπή ενδέχεται να αποφασίσει «να παρέμβει με συγκεκριμένο τρόπο»

ζητείται από την Επιτροπή να ανακοινώσει ποίες πιστώσεις, εντός ποίου χρονικού διαστήματος και με ποίο τρόπο σκοπεύει να διαθέσει στην περιοχή της Καμπανίας για να ανακουφήσει τις κοινότητες που επλήγησαν.

Απάντηση του κ. Santer εξ ονόματος της Επιτροπής (15 Ιουνίου 1998)

Σε απάντηση στην ερώτηση του αξιότιμου μέλους του Κοινοβουλίου, η Επιτροπή υπενθυμίζει ότι εκφράστηκε ενώπιον του Κοινοβουλίου κατά τη διάρκεια της επείγουσα συζήτησης που διεξήχθη στις 14 Μαΐου 1998 με θέμα τις θανατηφόρες πλημμύρες που έπληξαν την Καμπανία. Στη συζήτηση αυτή, η Επιτροπή επιβεβαίωσε και κατέστησε σαφείς τις αρχικές της προθέσεις. Η Επιτροπή καλεί το αξιότιμο μέλος να ανατρέξει στο κείμενο της δήλωσής της καθώς και στην απάντηση στην γραπτή ερώτηση P-1618/98 του κ. Caccavale.
ΓΡΑΠΤΗ ΕΡΩΤΗΣΗ E-0893/98 υποβολή: Daniela Raschhofer (NI) προς την Επιτροπή (26 Μαρτίου 1998)

Θέμα: Διεύρυνση του ευρωπαοκού σχολείου

Λογω έλλειψης χώρου και αυξημένης ζήτησης στο εκπαιδευτικό ίδρυμα του ευρωπαϊκού σχολείου θα διευρυνθούν τα υφιστάμενα δύο ιδρύματα στις Βρυξέλλες κατά ένα ή δύο περαιτέρω σχολεία.

1. Αναμένεται στο πλαίσιο μιας δυνατής προς ανατολάς διεύρυνσης μία περαιτέρω επέκταση του σχολείου;

2. Ποιές έδρες εκτός Βελγίου προσφέρονται γι' αυτό τον σκοπό;

3. Γνωστοποίησε ήδη η Αυστρία το ενδιαφέρον της για την ίδρυση ενός τέτοιου σχολείου;

4. Σε ποιό ύψος ανέρχεται το κόστος ενός περαιτέρω ευρωπαϊκού σχολείου;

Απάντηση του κ. Liikanen εξ ονόματος της Επιτροπής (4 Μαΐου 1998)

Το πρωτόκολλο της 13ης Απριλίου 1962 σχετικά με την ίδρυση ευρωπαϊκών σχολείων ορίζει ότι μπορούν να δημιουργηθούν ιδρύματα με την ονομασία «ευρωπαϊκά σχολεία» στην επικράτεια των συμβαλλομένων μερών για την εκπαίδευση των παιδιών των εργαζομένων στις Κοινότητες.

Το ανώτατο συμβούλιο, διακυβερνητικός οργανισμός που αποτελείται από τον ή τους υπουργούς Εθνικής Παιδείας και Πολιτιστικών Σχέσεων με το Εξωτερικό, καθενός από τα εν λόγω συμβαλλόμενα μέρη και ένα αντιπρόσωπο της Επιτροπής, είναι το μόνο αρμόδιο να αποφασίσει ομόφωνα την ίδρυση νέων ευρωπαϊκών σχολείων.

Το ανώτατο συμβούλιο για να επιλύσει το πρόβλημα του υπερπληθυσμού των δύο υπαρχόντων σχολείων στις Βρυξέλλες και του αντίστοιχου στο Λουξεμβούργο, καθώς και για να επιτρέψει την υποδοχή νέων μαθητών με τις μελλοντικές διευρύνσεις της Ένωσης,έδωσε άδεια το 1998 και το 1997 για την ίδρυση δύο νέων ευρωπαϊκών σχολείων, ενός στις Βρυξέλλες και ενός στο Λουξεμβούργο. Η έναρξη λειτουργίας του πρώτου προβλέπεται για το 1999. Η έναρξη λειτουργίας του δεύτερου δεν έχει ακόμα προσδιοριστεί.

Στο μέλλον μπορούν να ιδρυθούν και άλλα ευρωπαϊκά σχολεία από το ανώτατο συμβούλιο εκεί όπου καθίσταται απαραίτητο για τη διασφάλιση της ομαλής λειτουργίας των κοινοτικών δραστηριοτήτων. Η αυστριακή αντιπροσωπεία δεν υπέβαλε αίτημα ίδρυσης ευρωπαϊκού σχολείου στο ανώτατο συμβούλιο.

Το κόστος ενός νέου σχολείου εξαρτάται από το μέγεθός του. Ο προϋπολογισμός που καταρτίστηκε το 1998 για τη λειτουργία των ήδη υπαρχόντων 9 σχολείων ανέρχεται σε 157.6 εκατομμύρια ECU.
ΓΡΑΠΤΗ ΕΡΩΤΗΣΗ Ε-0817/98 υποβολή: Giuseppe Rauti (NI) προς την Επιτροπή (26 Μαρτίου 1998)

Θέμα: Το σκάνδαλο των χαμηλών μισθών στην Ανατολική Ευρώπη

Εκτιμά η Επιτροπή με τη δέουσα προσοχή τα όσα προετοιμάζει η Νορβηγική Ομοσπονδία Εργαζομένων Βιομηχανίας Ξύλου (NTIF) δηλαδή το «μποϋκοτάζ σε όλες τις χώρες της Βόρειας Ευρώπης» των προϊόντων ΙΚΕΑ, του σουηδικού γίγαντα του επίπλου που διαθέτει εκατοντάδες υποκαταστήματα σε όλη την Ευρωπαϊκή Ένωση; Η NTIF κινητοποιήθηκε (άρθρο «Le Monde» της 25ης παρελθόντος Φεβρουαρίου, σελ. 28) μετά από δημοσίευση των «Sunday Times» (22 παρελθόντος Φεβρουαρίου) σχετικά με έρευνα για τις συνθήκες εργασίας και μισθών των προμηθευτών της ΙΚΕΑ στη Ρουμανία. Από την έρευνα προκύπτει μεταξύ άλλων, ότι 900 υπάλληλοι της ΙΚΕΑ στη Ρουμανία λαμβάνουν 2,25 γαλλικά φράγκα την ώρα (600 περίπου λιρέτες) ενώ στη Σουηδία ο εργαζόμενος στον ίδιο τομέα κοστίζει άνω των 80 γαλλικών φράγκων. Ένας ρουμάνος εργαζόμενος κοστίζει στην ΙΚΕΑ 35 φορές λιγότερο από έναν Σουηδό (ή Νορβηγό ή Φινλανδό η ευρωπαίο γενικά). Έτσι εξηγείται γιατί η ΙΚΕΑ «μετεγκαθιστά» και αυτή την παραγωγή της με συνέπεια αύξηση της απασχόλησης. Η ΙΚΕΑ ωστόσο πωλεί το ρουμανικό «προϊόν» στην Ευρώπη σε τιμές που δεν λαμβάνουν υπόψη την αβυσαλέα αυτή διαφορά κόστους πραγματοποιώντας έτσι τεράστια κέρδη.

Υπό το πρίσμα των ανωτέρω προτίθεται η Επιτροπή να παρέμβει ή τουλάχιστον να λάβει μέτρα κατά των καταστάσεων τέτοιου τύπου προτείνοντας παραδείγματος χάριν έναν «κοινωνικό φόρο στις εισαγωγές» από τις τρίτες χώρες όπου το κόστος εργασίας είναι μικρότερο σε σχέση με την Ευρώπη χρησιμοποιώντας τις εισπράξεις αυτές για να αντιμετωπισθούν τα προβλήματα ανεργίας που ακριβώς οι πρακτικές αυτές «άγριου καπιταλισμού» δημιουργούν και επιβαρύνουν όλο και περισσότερο κάθε μέρα;

Απάντηση του κ. Van den Broek εξ ονόματος της Επιτροπής (28 Απριλίου 1998)

Οι εμπορικές σχέσεις μεταξύ της Ρουμανίας και της Κοινότητας διέπονται από τις διατάξεις αφενός της ευρωπαϊκής συμφωνίας της 1ης Φεβρουαρίου 1995 και αφετέρου της Γενικής Συμφωνίας Δασμών και Εμπορίου (GATT). Η Ρουμανία πράγματι αποτελεί μέρος του Παγκόσμιου Οργανισμού Εμπορίου (ΠΟΕ). Αυτές οι διατάξεις δεν επιτρέπουν την επιβολή αντισταθμιστικών κοινωνικών φόρων επί των εισαγωγών με προέλευση τη Ρουμανία.

Γενικότερα, το γεγονός ότι το ύψος των αμοιβών σε μια χώρα εταίρων διαφέρει από το αντίστοιχο ύψος στην Κοινότητα κατ'ουδεμία έννοια αποτελεί δικαιολογία για τη λήψη μέτρων προστατευτισμού. Αντιθέτως μάλιστα, η ανάπτυξη του εμπορίου και η αλληλοδιείσδυση μεταξύ των οικονομιών μας με την πραγματοποίηση άμεσων επενδύσεων συμβάλλουν στην οικονομική ανάπτυξη αμφοτέρων των μερών. Αυτή η εξέλιξη είναι ιδιαίτερα ευπρόσδεκτη στην περίπτωση της Ρουμανίας, υποψήφιας χώρας η οποία προετοιμάζεται για να αντιμετωπίσει τις προκλήσεις της προσχώρησης και να ενσωματωθεί στην κοινοτική αγορά με την πλήρη υποστήριξη της Κοινότητας.
ΓΡΑΠΤΗ ΕΡΩΤΗΣΗ P-1257/98 υποβολή: Gerhard Hager (NI) προς την Επιτροπή (21 Απριλίου 1998)

Θέμα: Διεύρυνση - έλεγχος των εξωτερικών συνόρων - μεταβατικές περίοδοι

Η ελεύθερη κυκλοφορία των προσώπων αποτελεί μια από τις τέσσερις βασικές ελευθερίες των Ευρωπαϊκών Κοινοτήτων, η υλοποίηση της οποίας επιτυγχάνεται μεταξύ άλλων με την κατάργηση των ελέγχων στα εσωτερικά σύνορα. Συγχρόνως, ωστόσο, αποκτά όλο και μεγαλύτερη σημασία η ανάγκη λήψεως κατάλληλων μέτρων για την κατοχύρωση της ασφάλειας των μεμονωμένων ατόμων, η οποία πρόκειται να διασφαλιστεί μέσω ενός χώρου ελευθερίας, ασφάλειας και δικαίου. Η λήψη συνοδευτικών μέτρων στο άνοιγμα των εσωτερικών συνόρων θεωρείται απολύτως απαραίτητη, ο δε αποτελεσματικός έλεγχος των εξωτερικών συνόρων έχει κατ' επανάληψη θεωρηθεί ως ένα από τα συνοδευτικά αυτά μέτρα.

1. Πιστεύει η Επιτροπή ότι κάποιο από τα υποψήφια για ένταξη κράτη ικανοποιεί ήδη σήμερα τις προδιαγραφές της ΕΕ όσον αφορά τους ελέγχους στα εξωτερικά σύνορα;

2. Εάν όχι, ποιές ειδικότερες ελλείψεις υφίστανται και σε ποιές μελέτες βασίζει η Επιτροπή την άποψη αυτή;

3. Με ποιό τρόπο μπορούν να αντιμετωπισθούν οι ελλείψεις αυτές κατά την άποψη της Επιτροπής;

4. Θεωρεί η Επιτροπή στο πλαίσιο αυτό σκόπιμη τη θέσπιση μεταβατικών περιόδων και ποιά πρέπει να είναι κατά τις εκτιμήσεις της η διάρκειά τους ώστε να θεωρείται ρεαλιστική;

Κατά την απάντηση στα ανωτέρω ερωτήματα παρακαλώ να γίνει ειδικότερα αναφορά στις χώρες του πρώτου κύματος των προσχωρήσεων καθώς και σε στοιχεία προερχόμενα από την περίοδο μετά την παρουσίαση της Ατζέντας 2000 τον Ιούλιο του 1997.

Απάντηση του κ. Van den Broek εξ ονόματος της Επιτροπής (27 Μαΐου 1998)

Σύμφωνα με τις αποφάσεις των ευρωπαϊκών συμβουλίων του Άμστερνταμ και του Λουξεμβούργου οι υποψήφιες χώρες για ένταξη οφείλουν να πληρούν τα πρότυπα του Schengen για τον έλεγχο των εξωτερικών συνόρων. Επί του παρόντος το Συμβούλιο επεξεργάζεται το κεκτημένο του Schengen.

Μόνον εφόσον το Συμβούλιο θα έχει καθορίσει το κεκτημένο του Schengen και θα έχει ελέγξει σε ποιό βαθμό οι υποψήφιες χώρες για ένταξη το έχουν αποδεχθεί, θα είναι δυνατόν να δοθούν λεπτομερείς απαντήσεις στις ερωτήσεις.

Παρόλα αυτά, με βάση τις μέχρι σήμερα διαπιστώσεις, η Επιτροπή θεωρεί ότι από ορισμένες απόψεις οι υποψήφιες χώρες πρέπει να καταβάλουν ακόμη σημαντικές προσπάθειες για την ασφάλεια των εξωτερικών συνόρων.

Η εξάλειψη των ατελειών αποτελεί κατά κύριο λόγο καθήκον των υποψηφίων χωρών. Η Επιτροπή θα υποστηρίξει, ωστόσο, αυτές τις προσπάθειες με τα υπάρχοντα κοινοτικά προγράμματα, και ιδίως το Phare.
ΓΡΑΠΤΗ ΕΡΩΤΗΣΗ P-1747/98 υποβολή: Freddy Blak (PSE) προς την Επιτροπή (27 Μαΐου 1998)

Θέμα: Συνεχιζόμενες διακρίσεις εις βάρος των γυναικών στο πλαίσιο της δανικής νομοθεσίας για τις συντάξεις

Παρά το γεγονός ότι, από την 1η Ιουλίου 1999, απαγορεύεται οιαδήποτε διάκριση μεταξύ ανδρών και γυναικών στο σύστημα των συντάξεων της Δανίας, 450.000 γυναίκες θα εξακολουθήσουν να εισπράττουν μικρότερη σύνταξη από τους άρρενες συναδέλφους τους.

Σχεδόν μισό εκατομμύριο γυναίκες καταβάλλουν ήδη εισφορές σε συνταξιοδοτικό ταμείο που τις θέτει συστηματικά σε μειονεκτική θέση έναντι των ανδρών. Ωστόσο, η τροποποίηση του νόμου, από την 1η Ιουλίου 1999, δεν θα καλύψει αυτές τις γυναίκες.

Δεν θεωρεί η Επιτροπή ότι η διαφορά στις συντάξεις ανδρών και γυναικών συνιστά παραβίαση του άρθρου 119 της Συνθήκης της Ρώμης; Δεν θα πρέπει να συμπεριληφθεί στο νόμο παράγραφος στην οποία να ορίζεται ότι, από 1ης Ιουλίου 1999, όλες οι γυναίκες θα χαίρουν συνταξιοδοτικού καθεστώτος χωρίς διακρίσεις; Υπό τις σημερινές συνθήκες, 26 από τα 43 συνταξιοδοτικά ταμεία της Δανίας θέτουν τις γυναίκες σε μειονεκτική θέση έναντι των ανδρών.

Απάντηση του κ.Flynn εξ ονόματος της Επιτροπής (22 Ιουνίου 1998)

Σύμφωνα με το άρθρο 119 της συνθήκης ΕΚ, όπως αυτό ερμηνεύτηκε από το Ευρωπαϊκό Δικαστήριο στην απόφασή του για την υπόθεση Barber ((Συλλογή 1990, μέρος I-1889. )) της 17ης Μαΐου 1990 και στις συναφείς αποφάσεις που ακολούθησαν, κάθε διάκριση βάσει του φύλου έπρεπε να εκλείψει από την 17η Μαΐου 1990 και εξής στον τομέα των επαγγελματικών ή επικουρικών συντάξεων.

Ωστόσο για ορισμένα συνταξιοδοτικά συστήματα παραμένει πάντα δυνατή μια διαφορά στην αντιμετώπιση των δύο φύλων. Πρόκειται για τα συστήματα με τρόπο χρηματοδότησης την κεφαλαιοποίηση. Σύμφωνα με τη νομολογία του Ευρωπαϊκού Δικαστηρίου για τις υποθέσεις C-152/91 Neath ((Συλλογή 1993, μέρος I-6953. )) (απόφαση της 22ας Δεκεμβρίου 1993) και C-200/91 Coloroll ((Συλλογή 1994, μέρος I-4389. )) (απόφαση της 28ης Σεπτεμβρίου 1994), στην περίπτωση αυτού του είδους των συστημάτων εκείνο που έχει σημασία απέναντι στο άρθρο 119 της συνθήκης ΕΚ είναι η υπόσχεση του εργοδότη να καταβάλει επικουρική σύνταξη. Εάν η εν λόγω υπόσχεση αποσκοπεί σε καθορισμένη εισφορά (περίπτωση των «συστημάτων με καθορισμένες εισφορές»), το σημαντικό ως προς το παραπάνω άρθρο είναι να καταβάλλονται από τους άνδρες και από τις γυναίκες ίσες εισφορές. Τούτο θα μπορούσε να έχει ως συνέπεια να είναι διαφορετικές οι τελικές παροχές ανδρών και γυναικών εξαιτίας της μακροζωίας των γυναικών.

Αυτό φαίνεται πολύ καλά στην οδηγία 96/97/ΕΚ ((ΕΕ L 46 της 17.2.1997. )) του Συμβουλίου της 20ής Δεκεμβρίου 1996 που τροποποιεί την οδηγία 86/378/ΕΟΚ (4) για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης με στόχο την ένταξη της νομολογίας του Ευρωπαϊκού Δικαστηρίου στην απόφαση Barber και στις συναφείς αποφάσεις.
ΓΡΑΠΤΗ ΕΡΩΤΗΣΗ E-0829/98 υποβολή: Jesϊs Cabezσn Alonso (PSE) προς την Επιτροπή (26 Μαρτίου 1998)

Θέμα: Τίτλοι σπουδών για τους διαγωνισμούς της Επιτροπής

Η απαίτηση της Επιτροπής να κατέχουν οι ενδιαφερόμενοι πανεπιστημιακό τίτλο σπουδών προκειμένου να λάβουν μέρος σε διαγωνισμούς ή συνεντεύξεις για την κατηγορία Α των υπαλλήλων της Ευρωπαϊκής Δημόσιας Διοίκησης, ισχύει κατά τρόπον ομογενή για όλες τις χώρες της Ευρωπαϊκής Ένωσης;

Ο ισπανικός όρος «Licenciatura» είναι τίτλος σπουδών ισότιμος και αναγνωρίσιμος σε όλες τις χώρες της Ευρωπαϊκής Ένωσης, προκειμένου να διαθέτει ο κάτοχός του στη Δημόσια Ευρωπαϊκή Διοίκηση;

Δεν πιστεύει η Επιτροπή ότι ο όρος «πανεπιστημιακός τίτλος σπουδών» μπορεί να οδηγήσει σε διαφορετικές ερμηνείες, δεδομένου ότι οι πανεπιστημιακοί τίτλοι στην Ευρωπαϊκή Ένωση δεν έχουν όλοι την ίδια ισοτιμία;

Απάντηση του κ. Liikanen εξ ονόματος της Επιτροπής (27 Απριλίου 1998)

Στις απαντήσεις της σε προγενέστερες παρόμοιες ερωτήσεις ((Ερώτηση Ε-2749/97 της κ. Garcνa Arias - ΕΕ C 82 της 17.3.1998. Ερώτηση Ε-4186/97 της κ. Dόhrkop Dόrhkop - ΕΕ C 304 της 2.10.1998, σελ. 15. Ερωτήσεις Ε-0635/98 έως Ε-0645/98 του κ. Hernandez Mollar, Ερωτήσεις Ε-0669/98 έως Ε-0 679/98 του κ. Gutiιrrez Dνaz και Ερωτήσεις Ε-0724/98 έως Ε-0728/98 του κ. Mιndez de Vigo - βλέπε σελ. 11. )), η Επιτροπή εξέθεσε λεπτομερώς τον τρόπο με τον οποίο αντιμετωπίζει γενικά τα διπλώματα που παρέχουν πρόσβαση στην κατηγορία Α/LA της ευρωπαϊκής δημόσιας διοίκησης. Δεν μπορεί παρά να υπενθυμίσει σαφώς το γεγονός ότι, σε όλες τις προκηρύξεις διαγωνισμών για προσλήψεις στην κατηγορία Α, ορίζεται ότι όσον αφορά τα διπλώματα «Η εξεταστική επιτροπή λαμβάνει υπόψη της τις διαφορές των εκπαιδευτικών συστημάτων».
ΓΡΑΠΤΗ ΕΡΩΤΗΣΗ P-1016/98 υποβολή: Ulf Holm (V) προς την Επιτροπή (26 Μαρτίου 1998)

Θέμα: Αποδέκτες επιδότησης στον τομέα της ζάχαρης

Ποιές εταιρείες αποτελούν τους πέντε μεγαλύτερους αποδέκτες κοινοτικών επιδοτήσεων σε ό,τι αφορά την ενίσχυση των εισαγωγών, των εξαγωγών και της αποθήκευσης στον τομέα της ζάχαρης στη Σουηδία, τη Γερμανία και τη Μεγάλη Βρετανία;

Ποιό εκατοστιαίο ποσοστό των συνολικών επιδοτήσεων που προαναφέρθησαν αντιστοιχεί σε κάθε μία από τις χώρες αυτές;

Απάντηση του κ. Fischler εξ ονόματος της Επιτροπής (21 Απριλίου 1998)

Τα έσοδα και οι δαπάνες που προκύπτουν για την Κοινότητα από την εφαρμογή της κοινής οργάνωσης αγοράς στον τομέα της ζάχαρης αναγράφονται στον γενικό προϋπολογισμό της Κοινότητας. Από το έγγραφο αυτό και από την ετήσια δημοσιονομική έκθεση του Ευρωπαϊκού Γεωργικού Ταμείου Προσανατολισμού και Εγγυήσεων, μπορεί να ληφθεί μία κατανομή των λογαριασμών σε επίπεδο κάθε κράτους μέλους.

Η Επιτροπή δεν διαθέτει τις απαιτούμενες πληροφορίες για μία πιο λεπτομερή κατανομή σε επίπεδο μεμονωμένων επιχειρήσεων. Τόσο λεπτομερή στοιχεία δεν είναι απαραίτητα για την καλή διαχείριση του τομέα της ζάχαρης στην Κοινότητα και είναι εμφανές ότι τα έξοδα δημιουργίας και διατήρησης της απαραίτητης κεντρικής βάσης δεδομένων θα είναι απαγορευτικά, σε σχέση με τα έσοδα τα οποία θα μπορούσαν ενδεχομένως να προκύψουν.

Κατά συνέπεια, η Επιτροπή δεν είναι σε θέση να παράσχει στο Αξιότιμο Μέλος του Κοινοβουλίου τα ζητούμενα λεπτομερή αναλυτικά στοιχεία.
ΓΡΑΠΤΗ ΕΡΩΤΗΣΗ E-0965/98 υποβολή: Markus Ferber (PPE) προς την Επιτροπή (30 Μαρτίου 1998)

Θέμα: Hλεκτρονικό σύστημα χρέωσης οικοσημείων

1. Κατά την αφαίρεση ενός ελαττωματικού ηλεκτρονικού μετρητή χρέωσης οικοσημείων (Φkotags) καταστράφηκε το αλεξιανέμιο (παρμπρίζ) ενός φορτηγού αυτοκινήτου. Ποιός είναι υπεύθυνος για την αποζημίωση του επιχειρηματία;

2. Τί συμβαίνει όταν ένας οδηγός, ο οποίος θα ήθελε να κάνει μόνο μία διαδρομή μετ' επιστροφής, ξεχάσει να πατήσει το σχετικό κουμπί στον ανωτέρω μετρητή με αποτέλεσμα να χρεώνονται, μολονότι δεν χρειάζεται καθόλου, οικοσημεία; Είναι δυνατή στην περίπτωση αυτή η ακύρωσή τους;

3. Τί ευελιξία υπάρχει όσον αφορά την ενημέρωση σχετικά με τον αριθμό των χρεωμένων οικοσημείων; Μπορεί ο εκάστοτε επιχειρηματίας να ενημερώνεται καθημερινά για τον τελευταίο αριθμό των οικοσημείων που του έχουν χρεωθεί και μπορεί να ελέγχει εάν έχει χρεωθεί ο σωστός αριθμός οικοσημείων;

4. Γιατί πρέπει ο ανωτέρω μετρητής να τοποθετείται σταθερά στο αλεξιανέμιο (παρμπρίζ) των αυτοκινήτων; Δεν μπορεί να σφραγίζεται με το αυτοκίνητο ή να συναρμολογείται σε ένα άλλο όχημα;

5. Θα γίνονται και οι κινητοί έλεγχοι στο πλαίσιο της εφαρμογής του συστήματος των οικοσημείων, κυρίως κατά την μεταβατική φάση, με δικολαβισμούς, όπως ακριβώς συμβαίνει και με τους λοιπούς αυστριακούς ελέγχους;

Απάντηση του κ. Kinnock εξ ονόματος της Επιτροπής (15 Μαίου 1998)

1. Η Επιτροπή δεν έχει λάβει γνώση για κανένα ατύχημα όπου το αλεξήνεμο φορτηγού σχήματος καταστράφηκε λόγω ενός ηλεκτρονικού μετρητή χρέωσης οικοσημείων.

2. Σε περίπτωση που ένας οδηγός πραγματοποιεί ένα διμερές ταξίδι προς ή από την Αυστρία και ξεχνάει να επιλέξει την ένδειξη «διμερές» στον μετρητή (και έτσι παραμένει ο μετρητής στην ένδειξη «διαμετακόμιση») θα αφαιρεθούν οικοσημεία από το λογαριασμό του επιχειρηματία, εφόσον το σύστημα καταγράφει το ταξίδι του φορτηγού σαν να έχει γίνει υπό το καθεστώς διαμετακόμισης.

Αν δεν υπάρχουν οικοσημεία στο λογαριασμό του επιχειρηματία τότε οι αρχές που διενεργούν τον έλεγχο θα ακινητοποιήσουν το φορτηγό διότι θα θεωρηθεί ως φορτηγό που βρίσκεται στην Αυστρία υπό το καθεστώς διαμετακόμισης χωρίς να πληρώνει οικοσημεία. Υπ' αυτές τις συνθήκες η Επιτροπή θα ανέμενε ότι ο οδηγός δεν θα υποβαλλόταν σε καταβολή χρηματικού προστίμου εφόσον κατόρθωνε να αποδείξει, προς ικανοποίηση των αρχών που διενεργούν τον έλεγχο, ότι στην υπόψη περίπτωση εκτελείται διμερές ταξίδι.

3. Το ηλεκτρονικό σύστημα οικοσημείων επιτρέπει την ενημέρωση της πληροφόρησης για τη χρήση των οικοσημείων ανά 24ωρο.

4. Ο ηλεκτρονικός μετρητής χρέωσης οικοσημείων τοποθετείται στο αλεξήνεμο ώστε αφενός να είναι δυνατόν να διαβάζεται από σαρωτή που βρίσκεται από την πλευρά του δρόμου και αφετέρου να μπορεί ο οδηγός να επιλέγει το είδος ταξιδιού. Η εγκατάστασή του είναι μόνιμη, εφόσον κάθε τέτοιος μετρητής είναι μοναδικός για κάθε φορτηγό.

5. Η Επιτροπή αναμένει ότι οι αυστριακές αρχές θα διενεργούν επαρκείς κινητούς ελέγχους ώστε να αποτρέπουν εκείνους που σκοπεύουν να διαμετακομίσουν στην Αυστρία χωρίς να πληρώσουν οικοσημεία. Η Επιτροπή είναι πεπεισμένη ότι οι έλεγχοι αυτοί δεν θα διενεργούνται μεροληπτικά.